Definida la primera seqüència consens del coronavirus per estudiar la immunitat en detall\nL'eina accelerarà la recerca a nivell internacional i permetrà que els resultats entre laboratoris siguin comparables\nInvestigadors d’IrsiCaixa han analitzat seqüències del genoma de 1.700 coronavirus SARS-CoV-2 que actualment circulen per tot el món i han definit la primera seqüència consens del virus. A partir d’aquesta seqüència, han pogut fer una llista d’entre 1.500 i 3.000 pèptids –petits fragments de proteïnes– que serveixen per estudiar amb el màxim grau de detall la resposta immunitària de les cèl·lules T i que podrien activar la immunitat a llarg termini contra el virus. L’ús d’aquesta eina per estudiar la immunitat accelerarà el procés d’investigació a nivell internacional i permetrà que els resultats entre diferents laboratoris siguin comparables i reproduïbles.\nL’emergència sanitària de la pandèmia ha abocat la comunitat científica a entendre la resposta immunitària contra el virus en temps rècord, però encara hi ha moltes incògnites per resoldre. L’estudi liderat per IrsiCaixa -Institut de Recerca de la Sida- , centre impulsat pel Departament de Salut i la Fundació La Caixa, i que ha rebut el suport de la campanya de mecenatge ¡#JoEmCorono’, la farmacèutica Grifols i l’Institut de Salut Carlos III, descriu la primera seqüència genètica consens del SARS-CoV-2, una seqüència representativa del genoma complet de 1700 virus. Aquest article ha estat publicat en format Open Access a la revista ‘Vaccines’. “Es tracta d’una eina clau per a l’anàlisi de la resposta immunitària que permetrà accelerar la recerca i el desenvolupament d’una vacuna, per això ho havíem de fer accessible a tothom”, remarquen els líders de l’estudi, Christian Brander i Julia G. Prado, investigadors principals d’IrsiCaixa al grup d’Immunitat Cel·lular i Genètica de l’Hoste i al grup d’Evasió Immunitària i Vacunes, respectivament.\n| Marta Maseras\nEl sistema immunitari és l’encarregat de protegir el nostre cos de patògens com els virus. Un dels mecanismes en detectar un virus és la resposta immunitària adquirida, que inclou els anticossos, encarregats de neutralitzar-lo, i les cèl·lules T, capaces d’identificar i destruir les cèl·lules del cos infectades pel virus. Aquesta acció de les cèl·lules T es coneix com a immunitat cel·lular, és persistent en el temps i serveix de ‘memòria’ en futures infeccions. “Detectar si s’ha desencadenat una resposta immunitària cel·lular és complicat, ja que cal conèixer quines parts del coronavirus activen les cèl·lules T”, explica l’investigador associat a IrsiCaixa Alex Olvera, primer autor de l’article juntament amb l’investigador associat Marc Noguera-Julian. Fins ara, els estudis publicats s’han centrat o bé en algunes proteïnes virals o bé en seqüències úniques del virus. “No volíem obviar una part de la resposta immunitària que sembla ser clau en la generació de la memòria immunològica enfront de virus. És per això que hem dissenyat aquesta eina, un llistat de molècules que permet tenir en compte el genoma complet de virus i la seva capacitat de variació”, afegeix Noguera-Julian.\nEls investigadors han comparat les seqüències completes de 1.700 genomes de SARS-CoV-2 circulants per tot el món i disponibles a plataformes online públiques. Mitjançant l’anàlisi de totes aquestes dades han pogut definir una seqüència genètica representativa del virus, així com obtenir un llistat de tots els possibles fragments de proteïnes que pot produir el virus. “Hem vist que el SARS-CoV-2 no muta molt i no és un virus amb molta variabilitat genètica, a diferència per exemple del VIH, però cal tenir en compte quines són les possibles variants per poder estudiar la resposta immunitària que es generarà davant de cada un dels virus i no perdre’n cap detall”, remarca Olvera. A més, han detectat que alguns dels pèptids estan molt conservats entre diversos virus de la família coronavirus. “Això pot ser clau per generar una reacció creuada, és a dir, una resposta immunitària capaç de protegir tant del virus del refredat comú com del SARS-CoV-2”, apunta Noguera-Julian.\nAquesta eina permet als investigadors d’IrsiCaixa estudiar la immunitat cel·lular contra el SARSCoV-2. “Volem entendre quina resposta immunitària hi ha darrere dels individus que no generen anticossos contra el virus i passen la infecció per SARS-CoV-2 amb poca simptomatologia clínica i quins pèptids són capaços d’induir aquesta resposta”, destaca G. Prado. “L’ús generalitzat d’aquesta seqüència consens en la recerca del sistema immunitari contra el SARSCoV-2 assegurarà la comparabilitat i reproductibilitat dels resultats entre laboratoris i això accelerarà molt el procés d’investigació”, rebla Brander.


Com compro a la web d’Abacus Cooperativa?\nFins quan puc sol·licitar una devolució d'un article?\nOn puc comprar online?\nQuins són els avantatges de fer-me soci?\nCom puc saber el meu número de soci si no tinc el carnet?\nEn l'enviament a botiga, pot recollir la comanda una persona diferent de la que ha fet la comanda?\nÉs segur el pagament a través de la web d’Abacus Cooperativa?\nQuines targetes acceptem per efectuar els pagaments?\nCom puc finança la meva compra online?\nLa botiga online d'Abacus cooperativa, genera àbacs?\nTria la categoría que vols consultar per visualitzar els productes que et poden interesar.\nSi busques un article en concret, pots fer-ho a través del “Cercador" que trobaràs a la zona superior de la página.\nUna vegada has trobat l’article que t’interessa, a través d’un clic accediràs a la fitxa de l’article on podràs veure imatges, preu i altres detalls.\nAfegeix l’article a la cistella fent clic al botó “Comprar". A continuació pots triar continuar comprant o finalitzar la comanda.\nSi vols continuar comprant, repeteix el procés. Si el que vols es finalitzar la comanda, t’hauràs de registrar com a usuari.\nUna vegada introduïdes les teves dades, comprova que siguin correctes i fes clic a "Finalitzar compra", per efectuar el pagament.\nRebràs un correu electrònic confirmant-te que hem rebut la petició de comanda correctament. En aquest correu trobaràs un número de seguiment de la comanda.\nUna vegada la comanda surti del nostre magatzem cap a destinació, t’avisarem de la seva arribada a través de correu electrònic.\nPots sol·licitar de devolució parcial o total de la comanda durant els següents 14 dies naturals posteriors a la compra. En les compres realitzades entre el 21 de novembre i el 5 de gener, podràs sol·licitar la devolució total o parcial de la teva compra fins al dia 20 de gener.\nSer soci d’Abacus cooperativa vol dir formar part d’un projecte cooperatiu que ens permet oferir-te avantatges d’estalvi en el preu en la nostra selecció de producte. A més, gaudiràs de promocions i serveis exclusius per a socis i podràs participar en les nostres assemblees i invertir en el Capital Social Voluntari.\nPots fer-te soci/a en qualsevol de les nostres botigues i també online a través d'aquest enllaç. El cost de fer-te soci/a de la cooperativa es d’una única quota de 10€. Una vegada efectuat el pagament, podràs gaudir dels avantatges de ser soci 24 hores després de la sol·licitud.\nNomés pots consultar el teu número de soci anant a una botiga o enviant un correu a soci.client@abacus.coop indicant les teves dades personals (nom i DNI) per a que et fem arribar el teu número.\nSi sol·licites el lliurament de la teva comanda a qualsevol de les nostres botigues, les despeses d’enviament són gratuïtes. Si sol·licites el lliurament a domicili, les despeses d’enviament per a comandes inferiors a 49 € són de 2,99€. Si la comanda té un cost superior a 49 €, les despeses d’enviament són gratuïtes. El cost d’enviament a les Illes Balears és de 7 € per a comandes de qualsevol import.\nEn el cas dels articles en estoc, el període de lliurament de la comanda és de 24/48 hores en dies laborables, a través d'empreses de missatgeria. Els dies no laborables no computen en aquest termini estimat de lliurament. Per exemple, si una comanda es fa el divendres el dissabte i el diumenge no computen i es començarà a gestionar el dilluns (en el cas que aquest no sigui festiu).\nEn alguns dels nostres productes la data de lliurament es superior. En aquests casos la data de lliurament està indicada en la fitxa del producte. Si tens qualsevol dubte o consulta, pots posar-te en contacte amb nosaltres a través del correu electrònic abacusonline@abacus.coop.\nSí, però la persona que efecturà la recollida haurà de mostrar al personal de la botiga tant el correu electrònic de confirmació de compra com el propi document d'identitat.\nActualment es pot efectuar el pagament a través de targeta de crèdit o dèbit, així com la plataforma PayPal.\nA Abacus la garantia i el compromíso en matèria de seguretat en les transaccions amb els nostres clients ha estat sempre una de les nostres principals prioritats, per això hem confiat en una de les plataformes més segures de pagament online (SERMEPA, de LaCaixa) que garanteix el 100% de seguretat en les transaccions electròniques.\nAcceptem tant targetes de crèdit com de dèbit (sempre que aquestes últimes tinguin autoritzat per part de l’entitat bancària corresponent el pagament online). Les targetes vàlides per realizar el pagament són: VISA, VISA Electron, Mastercard, Maestro i American Express.\nPots finançar les teves compres online a partir de 90€ de forma fàcil i còmode! En el moment de fer el pagament de la teva compra tria en quants terminis vols fer el teu finançament i segueix els passos que s'indiquen a la plataforma de pagament. Al moment rebràs confirmació del finançament.\nImportant, cal posar el telèfon mòbil en les dades d'enviament, ja que serà el canal de validació que s'utilitzarà.\nEl procediment pot trigar uns minuts en finalitzar, ja que es genera el contracte al moment i el rebràs per correu electrònic.\nPots finançar les teves compres online a partir de 90€ en 3 o 4 terminis, les compres a partir de 120€ fins a 6 terminis, i les compres superiors a 240€ fins a 12 terminis.\nEn el moment de fer el teu finançament s'informa de les quotes a pagar i els costos de gestió corresponents, així com l'import total a satisfer al finalitzar el finançament\nUna vegada seleccionats els articles que vols comprar trobaràs, a la página detall de la teva cistella, un espai on introduir el teu val promocional. Introdueix-lo en aquest espai i, si compleixes els requisits necessaris per poder-lo utilitzar, fes clic a "Aplica val" i s’aplicarà correctament. Recorda que en alguns casos serà necessari que tinguis iniciada la teva sessió perquè el teu val promocional s’apliqui correctament.\nSí. Hi ha una sèrie de productes que a l'hora d'adquirir-los generen els seus àbacs corresponents. Cada producte porta diferenciat, al detall de l'article, el fet de generar àbacs amb el pictograma indicatiu. Els àbacs seran afegits al compte d'àbacs de cada soci 24 hores després d'haver-se efectuat el lliurament dels articles. De moment, els àbacs només es poden bescanviar a les botigues físiques, no a la botiga online.\nUna vegada realitzada la teva comanda i finalitzat el pagament, rebràs un correu electrònic de “Confirmació de la comanda”. També podràs consultar els detalls de la teva comanda a l’espai “El meu compte”. Si tens qualsevol dubte o consulta, posa’t en contacte amb nosaltres a través del correu electrònic abacusonline@abacus.coop.


En aquests dies de remembrança sobre les moltes qualitats,\ntant personals com intel·lectuals, d’en Manuel de Solà-Morales, de les que en parlen a bastament la seva obra docent i professional, la llarga llista d’aportacions que se sumen al merescuts homenatges n’estan donat àmplies i completes explicacions.\nQuan m’arriba l’hora de recordar un professor, un intel·lectual, al qual consideres per damunt de tot amic, indefectiblement penso en les vivències compartides que varen deixar un transcendent impacte en mi mateix.\nAixí em vénen a la memòria els primers temps del Laboratori d’Urbanisme de Barcelona quan les reunions eren contínues, sense ni respectar, tot sovint, les fiestas de guardar. Una assiduïtat gens estranya, pròpia de quan es tracta d’iniciar un projecte i cal posar en comú idees i horitzons imaginats, debatre àmbits, línies, temàtiques i metodologies d’investigació, sense deixar de banda la concreció tant d’organització com d’infraestructura fins arribar a aspectes tan concrets com el lloc o les taules i cadires. Tanmateix, recordem que eren uns anys en els quals el voluntarisme era connatural a qualsevol projecte innovador i que no comptàvem les hores que s’hi dedicaven.\nDe tant en tant, en Manuel com a pare que era del LUB o qualsevol dels integrants del grup: l’Antonio, en Joan, el Pepe o jo, cercàvem un lloc del nostre territori on no estiguessin renyits la qualitat de\nl’entorn amb la quietud i el silenci, indrets que possibilitessin un ambient favorable a la reflexió, que propiciessin aprofundir conceptes, concretar vies de recerca i redactar nous programes docents. En una mena d’exercicis espirituals urbanístics preteníem que mentre la ment estava concentrada de manera intensa, el cos pogués gaudir del lloc.\nD’aquelles trobades, tan sols vull destacar, ara, una peculiaritat pròpia d’en Manuel. Una acció, millor dit una aparentment no-acció que introduïa en la dinàmica de les sessions: el silenci. Un recurs que em va influir i marcar força, una actitud que he emprat sovint des d’aleshores.\nHabitualment, els diàlegs eren fluïts i participatius durant les trobades, però ja des de les primeres, em vaig fixar que a mida que el temps transcorria el Manuel entrava en silencis, de durada variable, però causants sempre d’una momentània paralització dels individuals processos discursius, acompanyats per una certa distensió corporal.\nDes dels inicis, mai els vaig entendre com una falta d’interès pel tema específic que s’estigués tractant ni tampoc els podia qualificar de molestos, però sí de singulars. La meva perplexitat segurament es podria explicar i justificar per la nostra pròpia forma de fer. La majoria de nosaltres fórem socialitzats donant poc valor al silenci, les reunions havien de ser com una carrera on es prioritzava la velocitat en la resposta o la rapidesa en exposar nous plantejaments, una nova proposta per demostrar l’agudesa de cadascú i emfatitzar el paper irrellevant del contrincant.\nDesprés de cada silenci sorgia un aclariment, noves propostes o simplement una matisació que obria nous horitzons a la discussió. El buit, l’impàs del silenci quedava plenament justificat. La seva funció estava destinada a obligar a tornar a pensar allò que s’havia dit, a rebobinar i cercar altres alternatives. Amb el temps, els silencis es van integrar com un assistent més a les reunions i eren fins i tot esperats pels seus positius resultats.\nQuantes vegades he recordat aquells silencis i comentat amb els companys, de quina manera amb el pas del temps te n’adones de la importància que tenien i de la saviesa del seu autor.\nManuel, et recordo i et recordaré malgrat que ara ens hagis deixat amb un dels teus silencis. / Barcelona


Es manté activat el Pla Bàsic d’Emergències Municipals pel fort vent | Ràdio Calella Televisió\nEs manté activat el Pla Bàsic d’Emergències Municipals pel fort vent\nEl servei comarcal de meteorologia, el Meteomar, demana per avui dimarts extremar la precaució davant el temporal marítim tot i que les ratxes fortes de vent aniran en disminució a partir del migdia. A Calella continua actiu el Pla Bàsic d’Emergències Municipal.\nAquesta passada nit els vents han arribat a 95 km/h a Arenys de Mar, 93 a Premià de Mar o 81 a Mataró.\nTambé des de Protecció Civil es demana extremar les precaucions durant tot el dia d’avui a tota la façana marítima per l’onatge i respectar els tancaments d’accessos a les zones de risc.\nA Calella, segons el tinent d’alcaldia de Seguretat, Albert Torrent, no s’han de lamentar danys importants tret d’incidències com ara caigudes de branques, cables i una palmera del passeig de Mar que ha quedat escapçada. Torrent ha parlat de les afectacions als llums de Nadal destacant que només un parell d’elements lluminosos del carrer Jovara van despenjar-se d’un costat i va ser necessària l’actuació de la Policia Local i els Bombers.\nEl telèfon d’emergències 112 de Catalunya ha gestionat 156 trucades derivades del temporal de vent i estat de la mar, que han generat 96 expedients. D’aquestes trucades, 76 han estat del Maresme. Per població, la majoria han estat de El Masnou amb 28 trucades, seguit de Mataró amb 25 o Canet de Mar 5, entre altres poblacions de la província de Barcelona.\nAlbert Torrent ha destacat el paper important que fan els canals de comunicació en situacions d’emergència com ara la ràdio. El tinent d’alcaldia de Seguretat reconeix que és difícil arribar a tota la població.\nEl temporal de mar afecta les dues línies que passen pel Maresme, la R1 i la RG1 al seu pas per Vilassar de Mar. Es registren retards que poden poden superar els 15 minuts.\nSegüent Proactiva Open Arms i l’Equip de Rescat d’Emergències de Catalunya es repartiran el fons d’emergències de Calella\nAnterior Montserrat Candini avança futures inversions per a l’Hospital Sant Jaume


La Diputació de Castelló estrena la ‘Primavera Gastronòmica’ amb la finalitat de promocionar la riquesa culinària de Castelló | Notícies Dígitals\nLa Diputació de Castelló estrena la ‘Primavera Gastronòmica’ amb la finalitat de promocionar la riquesa culinària de Castelló\nLa Diputació de Castelló obri una nova plataforma de suport a la gastronomia provincial amb l’organització de la ‘Primavera Gastronòmica’ de Castelló Ruta de Sabor. En aquesta primera edició, que tindrà lloc fins al 19 de juny, participen 30 locals associats a la marca gastroturística de la Diputació i està protagonitza-da per propostes innovadores en les quals prevalen el producte de quilòmetre zero. Els preus s’adapten a totes les butxaques a través d’una oferta molt variada de menús que oscil·len entre els 25 i 50 euros.\nLa diputada de Turisme, Virginia Martí, ha declarat que “la Primavera Gastronòmica constitueix una exaltació de la nostra gastronomia i dels productes locals de tempo-rada, una manera de mostrar les bondats del projecte ‘Castelló Ruta de Sabor’ pel qual la Diputació de Castelló aposta des de fa anys. Gràcies a això, volem mostrar als turistes i castellonencs el millor de la nostra gastronomia aquesta primavera, contribuint a desestacionalizar l’activitat turística”.\nDurant el transcurs de la ‘Primavera Gastronómica’ es buscaran els millors plats de la província. “Per a això comptarem amb l’opinió del paladar de la ciutadania, qui decidirà amb els seus vots les propostes gastronòmiques de major qualitat”, ha indicat Martí. Hi haurà un guanyador i dos finalistes.\nEl públic que participe en l’experiència i en les votacions entrarà en el sorteig d’una escapada gastronòmica ‘Castelló Ruta de Sabor’ per a dues persones a la província. La valoració d’aquesta experiència es duu a terme a través d’un codi QR en el mateix restaurant una vegada el comensal haja acabat el seu menú.\nLa Diputació de Castelló facilita una pàgina web on descobrir els restaurants que participen en les jornades i els menús elaborats durant les jornades: http://www.castellorutadesabor.dipcas.es.\n← La Diputació de Castelló finalitza la primera fase de l’asfaltat de la carretera de Cabanes a Oropesa, en la qual invertirà en total 691.000 euros\nLa Diputació de Castelló commemora el Dia d’Europa amb una conferència sobre el fenomen de les ‘fake news’ i com combatre-les →


Una representació del Girona visita la mainada del Trueta - Diari de Girona\nUna representació del Girona visita la mainada del Trueta\nIgnasi Miquel, Gerard Gumbau, Asier Riesgo, Júlia Vilardell, Mar Vergés i Ángela Jiménez també treuen el cap pel Centre d'Acollida Girona\ncarles rosell 02.01.2020 | 18:37\nJa és tota una tradició que per aquestes dates alguns dels integrants de la primera plantilla del Girona treguin el cap per l'Hospital Josep Trueta. Al 2020 no hi ha hagut cap excepció. Avui ha sigut el dia escollit perquè el migcampista Gerard Gumbau, el porter Asier Riesgo i el defensa Ignasi Miquel passessin pel centre. No han estat sols, ni de bon tros. També hi havia tres integrants de l'equip femení, com Júlia Vilardell, Mar Vergés i Ángela Jiménez. Tots sis s'han trobat amb una dotzena de nens i nenes ingressats al Trueta. Mainada ben menuda, amb edats compreses des dels deu anys fins als pocs mesos.\nEls i les futbolistes han aprofitat el matí per estar amb ells, entregar-los alguns regals i passar l'estona. No han sigut els únics perquè la comitiva l'han completat l'entrenador Pep Lluís Martí i el president Delfí Geli. El dia no s'ha acabat aquí. A la tarda, al Centre d'Acollida Girona. Aquí, el ventall s'ha ampliat, amb una quarantena de nens i nenes, d'entre els tres i els disset anys. La mecànica, la mateixa, amb regals, fotografies, autògrafs i també molts somriures.\nLa millor carn del món arriba a Girona per Nadal.\nCentre d'Acollida Girona


Escola d'Adults de Quatretonda: de setembre 2012\nEl passat dilluns van començar les inscripcions als nostres cursos de l’Escola. Com ja sabeu, els cursos aniran començant la propera setmana de manera escalonada, segons el nombre d’alumnes matriculats.\nCursos que comencen la primera setmana d’octubre:\nBoixets: dilluns 1 d'octubre de 16:30 a 18:30 (aules de l'Escola d'Adults)\nIoga: dimecres 3 d'octubre de 18:00 a 19:00 i el divendres de 19:30 a 20:00 (gimnàs del CEIP Rafael Altamira)\nTall i Confecció: dijous 4 d'octubre de 16:00 a 18:00 (aules de l'Escola d'Adults)\nGraduat en Educació Secundària: el divendres 28 de setembre a les 19:30h es realitzarà la presentació del curs. Les classes comencen el dilluns 1 d'octubre de 19:30 a 22:00 (aules de l'Escola d'Adults)\nValencià: dilluns 1 d'octubre de 19:00 a 21:00 h (aules de l'Escola d'Adults)\nAlfabetització: dimecres 3 d'octubre a les 17:30h (aules de l'Escola d'Adults)\nAprenentatge Servei: divendres 5 d'octubre a les 17:30h (aules de l'Escola d'Adults)\nAnglès: divendres 5 d'octubre a les 19:00h (aules de l'Escola d'Adults)\nEncara arribeu a temps! Encara es podeu inscriure durant el mes d'octubre.\nPublicat per EPA a 9/28/2012 Cap comentari:\nOferta formativa i educativa per al curs 2012/2013\nA partir d'avui dilluns ja podeu passar per la Biblioteca o per l'Escola d'Adults a matricular-se de qualsevol dels cursos que ofertem!\nATENCIÓ: Durant tota la setmana de 19:00 a 21:00, es realitzaran les matrícules del curs "Preparació a la prova lliure del Graduat en Educació Secundària".\nPublicat per Amparo Blas Núñez a 9/24/2012 Cap comentari:\nCurs escolar 2012/2013\nActualment estem preparant la nova oferta educativa i formativa. A partir del dilluns 24 de setembre podeu passar per l’Escola d’Adults (situada dalt de la Biblioteca) o bé per la Biblioteca per informar-se i matricular-se. També podeu cridar al telèfon 962264206.\nPublicat per Amparo Blas Núñez a 9/23/2012 Cap comentari:\nEscola d’Adults o Formació de Persones Adultes (FPA)\nQuè és la FPA?\nLa Formació de Persones Adultes és el conjunt d’actuacions que tenen com a finalitat oferir als ciutadans, sense cap distinció i que hagen superat l’edat d’escolaritat obligatòria, l’accés als béns culturals formatius i als nivells educatius. Esta els permetrà així, millorar les seues condicions d’inserció i promoció laboral i la seua capacitat per a jutjar críticament i participar activament en la realitat cultural, social i econòmica.\nObjectius de la nostra escola\nLa nostra Escola d’Adults, des de la seua creació intenta donar resposta a:\nLa formació orientada a garantir a totes les persones adultes una educació bàsica i facilitar l’accés als diferents nivells del sistema educatiu; a l’exercici dels drets i de les responsabilitats ciutadanes; i al desenvolupament personal i la seua participació en la vida cultural.\nA la formació ocupacional, orientada al desenvolupament professional que facilite la inserció, l’actualització i la promoció laboral.\nA la formació social orientada a la inserció, al desenvolupament comunitari, a la cohesió social i a l’atenció de persones adultes amb necessitats especials.\nBenvinguts a l'Escola d'Adults de Quatretonda!\nCom tots sabem, les noves tecnologies estan cada vegada més impregnades en la nostra societat, es per això, que a partir d’aquest curs escolar, obrim aquesta nova porta al servei dels nostres alumnes i a la resta de veïns.\nAixí doncs, us donem la benvinguda a aquest nou espai virtual!!!\nEn aquest blog aneu a trobar, en la mesura de lo possible, totes les notícies i novetats de l’escola, les activitats que realitzem en el dia a dia, les notificacions als alumnes, records o imatges de les nostres activitats, etc. En fi, un fum de coses, perquè així ens conegueu de més a prop i s’animeu a formar part del nostre projecte.\nUna Escola destinada a acaparar totes les necessitats i demandes dels nostres veïns!!!!\nOferta formativa i educativa per al curs 2012/2013...\nEscola d’Adults o Formació de Persones Adultes (F...


05 de d’agost del 2021. 09:43\nL’estrena dels nous programes de la cinquena temporada de ‘Me resbala’ es va convertir ahir a la nit en l’oferta més vista pels espectadors. El programa presentat per Arturo Valls va ser seguit per un 11,7% de quota de pantalla i 1.116.000 espectadors, una dada discreta però suficient per superar les apostes de la resta de cadenes.\nD’aquesta manera, ‘Me resbala’ es va imposar per unes dècimes a l’estrena de la nova edició de ‘Ven a cenar conmigo: gourmet edition’, que va tenir Gianmarco Onestini com a primer amfitrió. L’espai de Telecinco es va apuntar un 11,3% de ‘share’ amb 1.078.000 espectadors, ocupant la segona posició de la nit.\nAbans, ‘Alta tensión’ va entregar el primer pot de la seva nova etapa a Telecinco davant un 11,4% amb 1.406.000. El concurs va liderar la seva franja contra ‘Viaje al centro de la tele’ (9,4% i 1.172.000), ‘First dates’ (9,1% i 1.099.000) i la reposició d’ ‘El hormiguero’ (8,9% i 1.088.000).


Llibretes Interactives Enriquides: de febrer 2018\nMés exemples: CASTELLÀ DE PRIMER D'ESO\nLa nostra companya, del departament de castellà, Belén Gil realitza amb els estudiants de primer d'ESO activitats puntuals, que segueixen el format de les llibretes interactives.\nSi pel disseny de la teua programació és impossible integrar totalment les llibretes interactives dins d'una assignatura una molt bona forma de participar al projecte és realitzar activitats puntuals. Així es pot aprendre una mica el funcionament de les llibretes a la vegada que els alumnes fan activitats diferents.\nCultura Clàssica 4ESO\nA l'assignatura de Cultura Clàssica de quart d'ESO, la nostra companya Neus Calvo i els seus alumnes estan utilitzant les llibretes interactives.\nCom es veu a la imatge no cal tenir gran quantitat de recursos per crear una llibreta interactiva, els elements imprescindibles són: llibreta d'espiral, tisores, cola i colors. Amb aquests elements es pot començar a treballar de forma molt efectiva.\nA més, cal recordar que encara que la llibreta és individual, el procés de la seua creació i les activitats que s'inclouen no ho han de ser necessàriament, amb la llibreta es poden realitzar activitats individuals i amb grup. La llibreta és una eina flexible que s'adapta a les nostres necessitats! només cal imaginació.\nCom sempre, donem l'enhorabona al grup de Cultura Clàssica de 4ESO i a la seua professora!!\nLa nostra companya Isabel Sellés ha treballat amb els seus alumnes de Tecnologia de primer d'ESO la unitat didàctica de les ferramentes amb la metodologia de les llibretes interactives. Com a resultat els alumnes amb el·laborat una llibreta individual per a la unitat, on trobem la part teòrica proporcionada per la professora (IN PUT) i a continuació la part treballada de manera personal pels alumnes (OUT PUT).\nUs mostrem alguns exemples d'aquest magnífic treball:\nHola una molt bona eina per corregir llibretes interactives són les rúbriques que a més poden ser utilitzades pels propis alumnes per autoavaluar-se.\nSi no esteu molt familiaritzats amb l'ùs de rúbriques un bon lloc per on començar és aquesta entrada del blog parapnte: RÚBRICAS PARA PRIMARIA, SECUNDARIA Y BACHILLERATO.\nPer altra banda, el nostre company Jordi Sanchez ha creat un FULL DE CORRECCIÓ DE LLIBRETA, que conté una taula de recollida de dades i espai per a comentaris.\nI per últim, no hem d'oblidar que l'app d'ADDITIO, que ens proporciona el nostre centre, té la possibilitat de crear rúbriques:\nRÚBRIQUES & ADDITIO\nLa tutoria i les llibretes interactives.\nAbans de Nadal el departament d'Orientació va dissenyar una activitat de tutoria per als segons d'ESO,. Una part s'havia de fer a classe i l'altra al llarg de les vacances de Nadal.\nL'activitat consisteix en fer una llista de 10 coses que als estudiants els agradaria fer al llarg de les seves vacances. És molt important assenyalar amb qui volen fer-la, el que necessiten i les vegades que volen fer l'activitat. Després i imprescindible s'ha de fer un recull, tipus diari, però amb el format que els estudiants trien, sempre posant fotos, tickets o manuscrits on reflecteixen l'activitat i el que ha suposat per ells fer-la.\nL'objectiu és que organitzen una mica les seves vacances, prioritzant activitats amb la família, amics, etc.\nCultura clàssica i llibretes interactives I\nLes assignatures optatives de l'ESO ofereixen un bon espai on treballar les llibretes interactives com ho demostra la notras companya Nieves Salcedo a l'assignatura de Cultura Clàssica de primer d'ESO.\nHeu fet una gran treball al llarg del primer trimestre d'aquest curs. Continueu així!\nI ací teniu una xicoteta mostra del seu excel·lent treball.


Inflació o estancament: La falsa dicotomia – Gabriel Colominas Bigorra\nInflació o estancament: La falsa dicotomia\ndiciembre 2, 2014 enero 2, 2016 • Gabriel Colominas Bigorra\nEuropa torna a tremolar davant de l’opció de caure de nou en recessió i són molts els que reclamen que el Banc Central Europeu actuï. Fa poc, parlant del tema, una diputada del parlament em deia: “esperem que Draghi i Merkel tinguin la bondat de generar una mica d’inflació, que força falta fa”. El prestigiós economista Luis Garicano també expressava la seva opinió en el mateix sentit en un article a El País, on afirmava que: “és hora que Draghi compleixi els plans que ha estat anunciant i posi en marxa un programa important d’expansió quantitativa”. Jo, igual que la majoria de la població germànica, tinc fòbia a la inflació i aquest tipus de declaracions em fan posar en alerta. I és que sembla que la inflació sigui com un règim comunista: l’has d’haver patit molt de prop per curar-te’n. Molts es dediquen a parlar de la inflació com si aquesta es pogués controlar, i la inflació és un monstre que quan es descontrola ja no el pots aturar.\nLes dades no animen al positivisme. Per una banda, l’evolució de la producció industrial sembla descendent, tal com mostra l’indicador avançat PMI. Per l’altra, les previsions i últimes dades de creixement del PIB són minses, amb creixements per sota de l’1 % en tots els casos. Els inversors fa mesos que es miren Europa amb recel i això ha fet que les borses i els principals índexs s’hagin mantingut plans, més encara descendents en l’últim mig any.\nTot això fa que els polítics i inversors estiguin disposats a demanar de genolls que el BCE inundi el mercat amb diners de nova creació i que molts els en donin la raó. Com ja han explicat diversos economistes com Juan Ramón Rallo o el President del Banc Central Indi, aquesta no és la solució i sembla que això sigui el mateix que pensa Mario Draghi quan, contínuament, demana reformes als governs de la perifèria europea.\nEnclaustrats en el seu immobilisme, la majoria de governs europeus, com és el cas de l’espanyol, s’ha negat a flexibilitzar de forma real el mercat de treball. A més a més, les facilitats de crèdit al sector financer per part del banc central han evitat que la majoria de bancs netegessin els seus balanços de préstecs impagats per empreses zombi, aquelles que ningú vol liquidar i que només es mantenen dempeus per la por dels creditors d’haver d’assumir noves pèrdues.\nSempre que es reclamin mesures extraordinàries per accelerar l’activitat econòmica hem de tenir en compte que el capital és, per definició, heterogeni, ja siguin actius diversos o capital humà. Fruit d’aquesta heterogeneïtat no podem passar de produir un milió de pisos el 2007 a ser d’un dia per l’altre el primer productor de planxes d’acer inoxidable. L’estructura productiva de qualsevol país no s’ordena i es reconverteix en allò que el mercat realment demanda de forma automàtica. I menys si tot l’entramat institucional (regulació laboral i facilitats de crèdit) constitueix els incentius perfectes per mantenir-se immòbil. Si l’encotillat sector privat és incapaç de generar ocupació, és precisament per la falta de llibertat en què es mou en els nostres dies. Quan una economia no és ni lliure ni flexible el camí que ha de recórrer per adaptar-se a una nova situació es converteix en quelcom llarg i farragós, tal com ha ocorregut amb les economies sud europees.\nPerò després de més de sis anys durs, a la majoria de la població se li ha esgotat la paciència i la confiança en una pròxima recuperació s’ha esfumat. És per això que avui ja són molts els que cauen en l’error de demanar solucions ràpides a l’autoritat monetària central tot recordant allò de: “situacions excepcionals, mesures excepcionals”. Si Mario Draghi passés a l’acció de forma contundent i iniciés l’Expansió Quantitativa, l’únic que s’aconseguiria seria generar ocupació i creixement durant un temps molt limitat i en una quantitat inferior a l’esperada. Però com que aquest tipus d’intervencions monetàries només s’entenen de forma puntual, un cop finalitzada la política monetària laxa la demanda que hauria generat la nova ocupació desapareixeria, i amb ella els nous llocs de treball.\nUna intervenció de caràcter extraordinari com aquesta és incapaç de transformar l’estructura econòmica europea, i per què? No genera les condicions perquè això passi. Si productors i consumidors es troben de cop en una situació on la seva estructura d’ingressos, actius i passius ha variat, s’ha de deixar temps, i sobretot, llibertat perquè es readaptin. Si durant el procés de readaptació es proveeix als agents econòmics d’ingressos extraordinaris, aquest s’aturarà i es demandaran momentàniament productes i serveis que en una situació normal no es demandarien. És per això que l’expansió quantitativa té la facultat de crear ocupació, ni que sigui de forma temporal. En el llarg termini, i sobretot si el Banc Central es passa de llarg amb la màquina de fer bitllets, només es genera inflació i un efecte contracció quan finalitza la política monetària. L’única diferència amb la situació anterior a la intervenció és que els saldos de deute pendent no s’hauran liquidat i molt probablement hauran augmentat.\nLa dicotomia real en què es mou Europa en aquests moments no és pas lad’inflació o estancament, sinó la de reformes o recessió. Però la classe política reenganxant les velles teories keynesianes i amb un horitzó de massa curt termini és incapaç de veure els efectes que aquest tipus de polítiques monetàries tindrien a llarg termini. Com va dir el filòsof americà Murray Rothbard: “ara Keynes és mort i nosaltres estem vivint el seu llarg termini”. Esperem que el Banc Central Europeu no actuï i que no hàgim de viure, de nou, un inflacionista llarg termini.\nPublicado en ArchivoEtiquetado como economíaBookmark the permalink.\n2 comentarios en “Inflació o estancament: La falsa dicotomia”\ndiciembre 3, 2014 en 1:14 pm\nComentari sobre l’afirmació: “(els agents econòmics) demandaran momentàniament productes i serveis que en una situació normal no es demandarien”\n1. Una expanció quantitativa produiria un “efecte riquesa” o “efecte renda” sobre els agents económics, augmentant de forma momentània la capacitat de consum, es passa a consumir més en quantitat o en varietat.\n2. Quan estem en un procés de desapalancament (pagament i amortització de deutes), com l’actual s’ha de deixar als agents económics adaptar la seva estructura d’actius i passius amb els ingressos dels que disposaran a llarg termini.\n3. L’expansió quantitativa acaba generant una distorsió perniciosa sobre l’estructura d’ingressos perquè es consumeix més de forma extraordinaria i “artificial” (l’efecte renta que hem comentat abans) i s’atura aquest procés de desapalancament tan necessari avui en dia.\ndiciembre 4, 2014 en 2:05 pm\nDe tota manera, més que una argumentació sembla una reiteració d’afirmacions axiomàtiques. Aviam si em sé explicar.\nEn aquest tema concret:\nL’efecte renta en sí no implica cap pèrdua d’eficiència ni d’utilitat. Si estem en un procés de desapalancament com comentes, i dónes més pasta a la gent, potser la utilitzen per tornar el deute i els va millor. Potser no. Però no sé perquè la seva decisió serà menys òptima que sense QE.\n“s’ha de deixar als agents económics adaptar la seva estructura d’actius i passius amb els ingressos dels que disposaran a llarg termini”. Ok, però ningú sap quins ingressos tindrà a llarg termini. Has de tenir en compte aquesta incertesa. El govern encara menys, cert, però no vaig per aquí. El que vull dir és que el tema és suficientment complicat com per tractar-lo a través d’axiomes.\nuna aproximació que m’agradaria més llegir: anàlisi de com exactament distribueix el banc central el QE, el mecanisme. I com reacciona cada actor de la película en cada moment. D’això hi ha evidencia empírica, que es pot resumir i embellir tant com vulguis en forma d’article, però almenys és solid ground, un fet històric, enlloc d’una assumpció sobre el comportament de la gent.\ndisculpa la crítica desordenada. Em sembla que te la faig més per ordenar-me jo les idees que cap altre cosa.


Saurornitholestes - Viquipèdia, l'enciclopèdia lliure\nSaurornitholestes és un gènere de dinosaure teròpode de la família dels dromeosàurids. Visqué a Amèrica del nord al Cretaci superior, fa entre 70 i 75 milions d'anys. Aquest dinosaure bípede arribava a mesurar 1,8 metres de longitud i a pesar fins a 30 kg.\nHans-Dieter Sues, 1978\nS. langstoni (tipus)\nLes restes de Saurornitholestes foren trobades per primera vegada durant una expedició realitzada l'any 1978 a la província d'Alberta, Canadà. Els fòssils trobats es limitaven a un crani i algunes dents i ossos dels braços. Aquest gènere presenta moltes característiques pròpies dels dromeosàurids però també dels troodòntids.\nA Wikimedia Commons hi ha contingut multimèdia relatiu a: Saurornitholestes\nObtingut de «https://ca.wikipedia.org/w/index.php?title=Saurornitholestes&oldid=27363054»\nDarrera modificació: 1 juny 2021 a les 23:34\nLa pàgina va ser modificada per darrera vegada el 1 juny 2021 a les 23:34.


Els Reis Mags d’Orient ompliran d’il·lusió Formentera el proper divendres | Noudiari.es\nEls Reis Mags d’Orient ompliran d’il·lusió Formentera el proper divendres\n@Noudiari/El Consell de Formentera, a través de l’àrea de Festes, informa que les Majestats els Reis Mags d’Orient arribaran com cada any amb barca al port de la Savina a les 17.00 hores del pròxim divendres 5 de gener. Els acompanyaran els patges i la Comitiva Reial, que recorreran tots els pobles de l’illa dins les engalanades carrosses.\nEl circuit de la cavalcada començarà a la Savina per arribar a Sant Francesc cap a les 18.00 hores a través de la carretera principal. Un cop a Sant Francesc, la comitiva entrarà dins el poble, passant pel carrer Jaume I i es dirigirà cap a la plaça de la Constitució, on ses Majestats entraran a l’església per a adorar al nen Jesús. Tot seguit, es dirigiran al balcó del Consell de Formentera per saludar el poble i les autoritats de l’illa els faran la rebuda institucional.\nDevers les 19.00 hores, els Reis arribaran a Sant Ferran, on passaran pel carrer Major per arribar després a peu a la plaça del poble. Allí entraran a l’església per a fer l’adoració. La gent que espera l’arribada dels Reis podrà saludar-los a l’envelat de festes i els boixos i boixes de la localitat en podran rebre els regals.\nCap a les 20.00 hores, la cavalcada arribarà a la Mola passant per l’avinguda en direcció a la plaça de l’església del Pilar on Les Majestats entraran a l’església del Pilar per dur a terme l’esperat repartiment dels regals als nens i nenes d’aquesta població.\nEls petits i joves de Sant Francesc hauran d’esperar al dissabte 6 de gener per obtenir els regals dels Reis, el repartiment es durà a terme lloc a Ca ses Monges un cop finalitzada la Missa de Reis, que es farà a l’església del poble Sant Francesc a les 11.00 hores.\nLa cavalcada anirà acompanyada d’animació, enguany amb un espectacle de circ que ambientarà la localitat de la Savina, Sant Francesc, Sant Ferran i la Mola, mitja hora abans de l’arribada dels Reis, mentre petits i grans esperen amb il·lusió l’arribada de ses majestats. L’animació serà a càrrec de la reconeguda companyia Circ Bover, amb 11 anys d’experiència en espectacles de creació pròpia i de circ modern, que combinen amb les últimes tendències circenses. Música en directe, teatre i dansa amb un ampli recorregut nacional i internacional.\nUn any més, els Reis Mags d’Orient vénen de molt lluny per omplir d’il·lusió i màgia els carrers, i repartir els regals i caramels al poble de Formentera. Enguany es repartiran uns 270 kg de caramels sense gluten durant la cavalcada.\nEl Consell de Formentera vol agrair la col·laboració de tota la gent que fa possible l’arribada dels Reis Mags a l’illa, ja que sense la seva col·laboració això no seria possible: Parròquies de Formentera, amb els grups d’al·lots i al·lotes voluntaris, l’Associació Reis Mags, Casal de Joves, Baleària, Pitiüsa Sud, Llibreria Tur Ferrer, Hostal Bellavista, Frutos Secos Ibiza, Carbòniques Tur, la tripulació de la goleta Arabian Nights, la Cooperativa del Camp i la brigada del Consell.


Us recomano...: de gener 2020\nEdició: Proa, 2019\nAmb ell havia experimentat per primer cop la por d'estar bé.\nAvui us recomano una novel·la intensa i salvatge com la seva protagonista, una dona independent, feminista i sobretot, lliure com el vent.\nLa Rut, és un esperit lliure, una dona que decideix ser mare soltera, però no només això, decideix ser una mare soltera que condueix una grua, peculiar, si més no. M’encanta el tarannà indòmit de la protagonista, de qui coneixerem el periple vital, de la mà de la seva filla, la Rutona, que l’adora. Aquest sentiment, que, generalment, de forma espontània, senten els fills per les seves mares. La noia vol restaurar i fer anar la grua tal com ho havia fet la Rut, ja que fent-ho, s'hi sent més a prop, potser resseguir les seves passes és la seva manera de fer el dol per la pèrdua sobtada i inesperada de la mare, morta als quaranta-quatre anys.\nM’agrada molt la construcció de la història que alterna les veus de mare i filla, en un relat d’una certa introspecció de la Rutona que sent la necessitat de conèixer més la Rut. Aquest esperit ingovernable que va creuar el seu camí amb persones tan fascinants, com ho era ella mateixa, la senyora Cubelles de qui sorprèn la intensitat del sentiment latent envers el marit mort. A través del temps que la Rut coincideix amb ella, Lluís-Anton Baulenas ens regala algunes imatges realment sensacionals, crec que no oblidaré a la senyora Cubelles fumant la pipa del seu marit em sembla sensacional, cito: "Era una imatge voluptuosa, retallada a contrallum, gràcies a la claror de lluna que entrava pel balcó". També trobarem en Gunther i, amb ell, es retrata la crueltat amb la qual eren tractades algunes persones, que s'exhibien als circs com a monstres. Posa els pèls de punta, però són uns passatges magnífics. No puc oblidar un tàndem format per pare i fill que també creuaran les seves passes amb la Rut.\nI totes aquestes fotografies de la vida de la mare, es conjuguen amb el present de la filla, la Rutona, que cerca respostes a preguntes no formulades. Reafirmar-se, potser, aquells dubtes que, en ocasions, ets incapaç de formular, però no deixen de voltar el teu pensament. Una novel·la de dues dones decidides a viure a la seva manera, tan independents i feréstegues, en ocasions, fins i tot esquerpes que, inevitablement desperten una tendresa dolça, són volubles, són vives, impecable feina de l’autor.\nPublicat per Sílvia Cantos a 10:27 1 comentari:\nEtiquetes de comentaris: dones, grua, llibertat, Luís-Anton Baulenas, mare i filla, Novel·la, novel·la contemporània, Proa\nEdició: Babulinka Books, 2019\nDe sobte m'he adonat que jo també hi compto. Que no tot a la vida ha de ser comprendre i estimar els altres i cuidar de tothom. Que necessito cuidar-me jo. Jo!\nUs proposo una novel·la juvenil excel·lent, una història iniciàtica, un clam a la bella adolescència i al despertar de la consciència ecològica. Tot plegat adobat d’una autèntica revolució hormonal, no us perdeu aquest estiu a Dunes!\nSempre és un plaer retrobar-te amb personatges que han niat al teu cor, després de llegir-los. Cinc anys després, la Duna i en Max, segueixen molt vius al meu paisatge literari personal, per això m’ha fet especialment feliç tenir a les mans, una nova història seva, en la qual, he pogut seguir veient com creixen, descobrint la grandesa d’algunes sensacions immenses com ho van fer aleshores amb amistat, enyor o amor. Ara, un nou sentiment aflora en la vida de la Duna, la gelosia. En Max, per la seva banda, a catorze anys, plenament adolescent, pateix les transformacions del seu cos que s'entesta a mostrar el que ell no sent que és, se sent aclaparat per les sensacions i sentiments que el torturen, fins i tot l'amor incondicional de la família.\nCal dir, però, que no és imprescindible haver llegit l’anterior títol per poder capbussar-se en aquest, tot i que jo us animo molt sincerament a fer-ho, doncs tant un com l’altre, són deliciosos. Però si algú arriba a Dunes de nou, podrà llegir la història, sense tenir sensació de mancar-li cap informació, mentre que qui hagi passat per l’anterior novel·la, captarà matisos i recordarà trames que li faran, encara més, plaent la lectura.\nLa Muriel ha fet una feina exquisida amb els personatges, ha sabut fer-los evolucionar en la justa mesura, amb tant d’encert que costa de creure que no s’hagi basat en persones reals a l’hora d’escriure’ls. No és d’estranyar, veient la seva trajectòria literària, és sense cap mena de dubte, una escriptora que qualsevol que s’estimi els llibres i les bones històries, ha de llegir.\nLa nova relació de la mare de la Duna amb el Manel, provoca diversos moments de rebuig cap a la nova parella i d'enyorança profunda del pare mort. Adonar-se que no el veurà envellir ni viure més instants de petites complicitats la destarota, he de reconèixer que la lectura d’alguns paràgrafs m’han sacsejat per dins i m’han negat els ulls. El súmmum de la tendresa és la carta que la jove li escriu, absolutament preciosa!\n«De pare, ja en vaig tenir un. El vaig estimar molt, em va estimar molt, i després es va morir sense preavís i em vaig quedar feta caldo. No tinc ganes de tenir un altre pare.»\nA Dunes a més de l’univers emocional dels personatges, s’hi reflecteix una consciència social molt interessant, a través d’una iniciativa que lideren els nens i joves de la colla a fi d’evitar els abusos urbanístics que amenacen de degradar vertiginosament el paisatge bucòlic que emmarca la narració d’aquest estiu de canvis. L’autora s’ha inspirat en la situació actual a Aiguafreda i Begur.\nDestacar, també, la qualitat i bellesa de les il·lustracions de Ferran Orta, que amb excepcional delicadesa ha sabut embolcallar les pàgines d'aquesta història, creant una col·lecció d'il·lustracions que repiren la mateixa sensibilitat que les paraules de la Muriel.\nMuriel Villanueva és llicenciada en Teoria de la Literatura i Literatura Comparada, diplomada en Educació Musical, professora d’escriptura creativa i mestra de música. Ha publicat el conte infantil La Tània i totes les tortugues (Cruïlla), el poemari Poemes sense punts de goma (Institut d’Estudis Ilerdencs); per al públic jove Duna (Babulinka Books) i Rut Sense Hac (Columna Edicions); a més de cinc novel·les: Mares, i si sortim de l’armari? (Empúries, traduïda a quatre llengües), Jo toco i tu balles (Montflorit), Baracoa (Montflorit), La gatera (Ara Llibres) i Motril 86 (Proa). Ha rebut diversos premis, entre els quals destaquen el Just M. Casero de Novel·la Curta, el de la Crítica dels Escriptors Valencians, Les Talúries de Poesia i el Carlemany per al Foment de la Lectura.\nFerran Orta es va formar com a il·lustrador a cavall entre Tarragona (Escola d’Art i Disseny) i Barcelona (Escola de la Dona), on va cursar els seus estudis en il·lustració, àlbum il·lustrat i edicions personals. Ha col·laborat en diferents projectes editorials i exposicions tant de caràcter individual com col·lectiu, d’entre els quals destaquen: Premi Taronja en Il·lustració (2011), Saló del Llibre de Mollerussa (2013 i 2014), murals infantils a la Vall d’Hebron (2014), i va ser seleccionat al WeArt Festival Barcelona (2014).\nPublicat per Sílvia Cantos a 13:12 1 comentari:\nEtiquetes de comentaris: 12, 13, 14, 15, adolescència, Babulinka, ecologia, emocions, Ferran Orta, juvenil, Muriel Villanueva, novel·la juvenil, transexualitat\nAvui us vull parlar d’una nova col·lecció d’un dels segells editorials infantils de més qualitat, en la meva opinió: Babulinka Books. Es tracta de la sèrie Minimini dirigida als primers lectors, aquells nens i nenes que s’endinsen per primera vegada, en solitari, al plaer de la lectura. El projecte arrenca amb dues propostes excel·lents, que alternen, seguint l’essència de Babulinka, el talent autòcton amb la recuperació d’alguns clàssics internacionals com és el cas de Policies i lladres, un dels dos títols amb els quals es presenta la col·lecció.\nEls amics de Babulinka es caracteritzen per publicar llibres exquisits, que permeten treballar la intel·ligència emocional i el creixement interior, sense que els lectors en siguin conscients, sense etiquetes ni moralines, simplement amb bones històries, acuradament editades, vestides amb il·lustracions que s’ajusten al to del text i, recollides en bonics formats editats, dissenyats i impresos aquí, com verifica el segell LlibreLocal.cat.\nAl bot hi ha dos rems, però no els fa servir. És més raonable deixar-se portar pel corrent i esperar que tard o d’hora algun vaixell el rescati. Al cap i a la fi, tampoc no s’hi està tan malament, surant enmig de l’oceà. Les postes de sol són tan boniques que el doctor s’oblida de tot.\nEl bot del Dr. Bombard, és un llibre perfecte perquè té aventures, misteri i sorpresa, no podia ser d’una altra manera, apareixent balenes immenses, taurons terrorífics i peixos voladors! Està escrit amb un llenguatge planer, que no simple, el volum de text per pàgina és perfectament assumible per als primers lectors i, està il·lustrat amb un encert absolut, és evident la complicitat existent entre autor i il·lustrador, que aconsegueix que el llibre sigui rodó, per cert, m’han enamorat algunes de les il·lustracions que apareixen al llibre, la posta de sol i la doble pàgina central, amb les balenes i una lluna immensa són espectaculars.\nLa història que explica és fantàstica, un pèl surrealista i per sobre de tot, increïble, per això mateix, quan al final, trobem una pàgina que ens explica algunes curiositats que apareixen al llibre i puntualitza que està basada en un fet real, la sorpresa és majúscula i, dona peu, a conversar i comentar-la, cosa que allarga el moment de la lectura i introdueix als petits lectors en un altre gran plaer, el de compartir les sensacions que ens ha deixat una lectura.\nIl·lustrador: Janet Ahlberg\nAquests són els lladres de Londres:\nde palanques i claus mestres fornits\nronden i trepen a les nits\nmentre tots esteu adormits\ni s’emporten... el que volen amb els dits!\nPolicies i lladres, és una història original de 1978 i, passats més de quaranta anys, segueix sent una molt bona tria per un lector que s’iniciï. És molt divertida, narrada amb text rimat, que deixa una agradable sensació de cantarella, el clàssic duel entre bons i dolents, un policia a l’alçada dels superherois i, il·lustrat amb una fusió de vinyetes i il·lustracions a pàgina sencera farcides de detalls que conviden a mirar i remirar. Aquest és, sense cap mena de dubte, un d’aquells llibres, que et dibuixen un somriure mentre passeges per les seves pàgines i es manté en acabat.\nM’encanta que un cop finalitzada la lectura, ens regala una pàgina en la qual narren l’origen dels Bobbies, el cos de policia londinenc, una autèntica institució al país. Desconeixia les altes exigències que calia complir per entrar a formar-ne part i, també, el fet que anessin armats únicament, amb una porra, que havien de portar amagada. Penso que, igual com amb El bot del Dr. Bombard és una encertada invitació al diàleg i al despertar de la inesgotable curiositat infantil.\nPublicat per Sílvia Cantos a 12:02 1 comentari:\nEtiquetes de comentaris: 10, 7, 8, 9, allan ahlberg, aventures, Babulinka, fantasia, humor, infantil, Janet Ahlberg, Jordi Sunyer, LIJ, Oriol Canosa, primeres lectures, primers lectors


Tota la frontera ens separa\n12 maig 2021 03:26\nLa bogeria de les vaques s'estén a un racó de Península Ibèrica, però s'espera que no perdem la tranquil·litat, i no l'hauríem de perdre, supòs, perquè entre nosaltres i elles hi ha tota la frontera portuguesa. La persona que més espera que continuem menjant vedella sense miraments deu ser la ministra d'Agricultura. Després de les oliveres, imatges de vaques boges al telediari acabarien amb qualsevol. La ministra també deu esperar que el cas Lewinsky duri. Si no, el telediari haurà de portar imatges d'ella menjant entrecot posant cara de convençuda.


30.06.2017 - 05:33\nActualització: 30.06.2017 - 07:33\n[Bon Dia] –Estem molt contents de la recepció que té VilaWeb Paper, ara que ja fa dos dies que ix. Totes dues nits hem tingut dificultats amb les màquines, perquè molta gent provava de descarregar-se’l alhora. Treballem per resoldre-ho, si pot ser, avui mateix. Gràcies per la paciència. Precisament avui, com passarà cada divendres, l’edició de VilaWeb Paper que apareixerà al vespre no serà solament per a subscriptors, sinó per a tots els lectors, amb un contingut que inclourà una guia completa del cap de setmana i una repassada dels millors articles que hem publicat aquests dies. Cada divendres serà així. I recordeu que el dissabte no hi ha VilaWeb Paper, que tornarà a la cita amb els subscriptors diumenge a les deu del vespre en punt.\n–El PP va votar ahir a favor d’anul·lar els judicis franquistes. Va trencar la seua tradició, perquè, evidentment, en aquest moment no podia fer res més si no volia regalar un gol mediàtic de dimensions colossals al govern. Vist això, propose que al congrés espanyol també es faça aquesta votació, a veure si s’hi atreveixen, i que al Parlament de Catalunya aprofiten l’avinentesa per aprovar totes aquelles coses en què ara el PP no gosarà de votar que no.\n–Atenció als canvis de Mallorca. Des d’avui Palma tindrà un batlle independentista que parla sense embuts de Països Catalans. Ja hi ha una bona colla d’ajuntaments de l’illa que tenen batlles sobiranistes: un fenomen important i impressionant –totes dues coses alhora.\n29.06.2017 · 22:28\nEm sembla espectacular la velocitat amb la qual està creixent l’allau d’opinions, des del NYTimes fins a la fundació Adenauer, des de Le Monde fins Político o l’Irish Times. Sembla una traca. I sembla, també, que alguns devots unionistes comencen a girar-se. Només així puc interpretar la unanimitat del Parlament en l’anulació dels judicis del franquisme. Mentre, a Madrid continuen fent com si no passés res. Allà ells. Per al final de setembre només resten 92 dies. Encarem el tram final.\n29.06.2017 · 23:03\nA mi el que em sobta és que gent amb bon criteri com Victòria Camps, Carlos Losada, Carles Gasòliva, hagen accedit a signar el manifest de “reconciliació” d?Espanya i la colònia principatina. Una salutasció al sol. Parlar foradat a ra que ja no hi ha marxa enrere.\nDels españols professionals – com en deia Joan Fuster d’aquesta mena de senyors- com Duran i Lleida, Navarro i Hereu es pot esperar qualsevol estirabot. El senyor Miró i Ardèvol, decidament, com l’Estellés- greument ha triat el camí a l’infern.\nEm centraré en aquest darrere: Josep Miró, vós creieu que Jesucrist estava amb els dotze apòstols i la colla d’independentistes radicals que duia darrere per a lloar el senyor Ponç Pilat i estat ocupant passant-los la mà pel llom o per expulsar qualsevol esguit de Roma a Israel?\n29.06.2017 · 23:43\nSi tenint el cavall guanyador de referèndum = democràcia ,\nSi tenint un 51% dels vots (48% demostrable de setembre de 2015, i 3% més dels que van votar CSQP , blanc, abstenció, més els nous sobiranistes d’ençà) ,\nSi tenint la finestra oberta del moment històric en què la violència no és permesa en el si de la UE , la creixent empatia dels diaris anglosaxons més influents , la decadència monàrquia borbònica , la ruïna econòmica , social i política del sistema espanyola ,\nSi tenint la marca Barcelona / Catalunya que continua atreient inversions, turistes, infraestructures, seus de multinacionals, per tant, una quasi-excel·lència en termes de seriositat empresarial reconeguda : MWC, F-1, Petroquímica Tarragona, Recerca Biomèdica, Aeroport i Ports amb superàvit , seu de SEAT, Rècords anuals de turistes, Rànquing BCN a millors ciutats per viure i treballar, Rànquing UB i UPC entre les millors universitats europees. També un % de funcionaris relativament baix respecte a massa laboral, un % d’exportacions relativament alt respecte als estàndars europeus, nivell de sous relativament alts que garantiran pensions catalanes. A més a més capital de l’edició també en llengua castellana , si afegim zona costanera idíl·lica més ratio baixa en conflictivitat social, Cos policial ME entre els més eficaços contra gihadisme …\nSi no aconseguim superar les pors que venen d’un estat on no hi ha garantides pensions, ni la separació de poders, ni exporten suficientment, ni tenen seus importants empresarials fora de l’efecte capital, amb infraestructures improductives , amb malbaratament històric de cabals externs d’ajut (200.000 milions euros fons de cohesió europeus des de 1985 ; 250.000 milions euros d’espoli fiscal català des dels 1990’s). Si malgrat intent de cop d’estat, llei LOAPA, invectives falses de C.C.C. , operació Garzón, operació Fernández Díaz, corrupció sistèmica dels dos partits governants, infantilització societat a base de programació televisiva infecta, i de falta de pluralitat informativa…\nSi en aquestes condicions, no s’aconsegueix el 51% dels votants cap a un projecte més decent i pròsper en forma de República Catalana, i la majoria accepta continuar vegetant com a súbdits en un estat en implosió, tenim un problema. I no només tindrem un problema greu, sinó que haurem estat indignes d’una victòria que teníem a les mans.\n(Ara bé, com que guanyarem, proposo que el nostre capteniment, cívic, solidari, empàtic envers la ciutadania espanyola sigui la més punyent de les revenges. Crec que la millor, més cruel, -i al capdavall ineludible- contestació que des de la República Catalana podem realitzar contra aquest estat espanyol immund, minvant i malgrat tot, veí nostre és la següent : la normalitat , de fet la cordialitat, fins i tot l’empatia cap a la societat espanyola, cap a la bona gent que permaneixerà súbdita involuntària del seu sistema pervers. Normalitat diplomàtica, cordialitat social, empatia si se la mereixen. Des de la nostra llibertat i prosperitat, des de la nostra condició de ciutadans lliures, passar aviat pàgina dels menyspreus . Ser forts en la negociació i el repartiment d’actius, tot mantenint el nostre tarannà. Aquesta serà la més gran de les seves derrotes.\n29.06.2017 · 23:56\nPer això cal centrar-se en defensar la democràcia. És a dir, que la decisió correspon al poble, al poble català. Amb la major tranquil·litat del món cal defensar aquest criteri i demanar als que estan en contra que diguin perquè no ha de decidir el poble. I per fer justícia el poble ha de decidir ja, no pot quedar la decisió pendent anys i panys.\nI aclarit això primer, cal defensar amb les millors raons la necessitat de començar un camí nou a partir de la decisió que prenguem. Una república independent és ara per ara el millor instrument per assolir majors quotes de benestar. Qüestió que no es contradiu amb que aquesta nova república s’entengui tant o millor que ara amb la resta dels pobles d’Espanya, en especial els més propers.\nCal que siguem perseverants en els objectius i no embrancar-se en qüestions tècniques, com ha passat aquesta setmana, que ens desvien la mirada.\nAvui també cal dir que m’ha deixat molt bona impressió el nostre parlament amb la anul·lació dels judicis polítics fets durant el franquisme.\n30.06.2017 · 00:41\nSi hi ha algú ,al PP, amb un mínim sentit de la decència, que probablement hi és, ( sempre hi ha un badoc), l’acció del Financial Times l’ haurà sentit com una cóssa al fètge i si és de “la guardia vieja” notara, també al fétge que es on hi ha la bilis, els efectes d’aquell “contubernio judeo-masonico-comunista”, ja calcificat, encallat al duodè. Exceptuant al Sr. Rajoy que te el fetge mes blindat del mon.\n30.06.2017 · 01:57\nAgraïria si pogués valorar el fet que el think tank de la CDU hagui assegurat que una declaració unilateral d’independència està completament descartada, i simultàniament hagi assegurat que si Madrid no es mou, hi poden haver conseqüències imprevisibles. És una mica contradictori. A més a més, el fet que es descarti una DUI no és preocupant? Pot ser que la comunitat internacional prendrà part sense una DUI?\n30.06.2017 · 02:02\nResposta a Joan Calafell: Tot i la bona informació que té la Fundació Konrad Adenauer, és evident que descartar una declaració unilateral d’independència és en tot cas un desig més que no cap altra cosa. I efectivament és molt contradictori això amb el que diu immediatament després. El que em sembla rellevant és recordar que la KAS és la fundació que assessora de manera simultània Merkel i Rajoy i el que és important és que segueix creixent la línia que apunta la intransigència i la manca de diàleg d’Espanya com a causa de la crisi. La comunitat internacional no prendrà part si no hi ha una declaració d’independència, això és obvi.\n30.06.2017 · 02:03\nSupose que més d’un historiador/periodista deu estar ja recopilant cadascun dels fets dels darrers anys… els promet que els compraré el llibre sobre el procés que ens haurà portat a ser un país independent.\nEstan passant tantes coses, que avui parlar dels tocs d’atenció que li arriben al govern espanyol de tot arreu, i no fer-ho de l’anul·lació dels judicis del franquisme per part del parlament SOBIRÀ de Catalunya… o no fer-ho del 25 aniversari de les injustícies de les detencions de l’operació Garzón dels companys independentistes. Companys del MDT (erem molt pocs en aquell moment), que mantingueren la flama per a que ara poguem fer el cim…. és injust, però no és pot parlar de tot el que està passant\n30.06.2017 · 02:04\nDeia Gramsci que la veritat és revolucionària i jo hi afegiria que la veritat sempre acaba imposant-se per més se la vulgui amagar o tergiversar. Això és el que passa a Catalunya. Saben que el moviment sobiranista és real, contundent i va creixent dia a dia i aquesta realitat, que també coneix Madrid, mira de combatre-la amb mentides, insults i amb una incansable tirallonga de frases ja sentides però el que passa és que el seu missatge ja no entra a dins del cervell de les persones del nucli alliberador nacional, sinó tot al contrari.\nAmb tot, voldria dir que algunes de les frases que diuen són completament certes. Per exemple quan el rei dels espanyols diu que no es pot actuar fora de la llei, i encara que sigui per una vegada, li dono tota la raó, perquè el tema no és només dir això sinó que cal precisar de quina llei estem parlant. Els espanyols tenen una llei espanyola que de moment encara ens afecta, però aquesta llei no agrada a la majoria de la ciutadania catalana i per això volem fer-ne una altra que sigui feta pel Parlament i pel govern català, i llavors, dins d’aquesta nova llei, podrem fer i desfer com vulguem nosaltres sense ingerències externes. Per això farem un referèndum totalment legal, seguint les normes jurídiques que es desprendran de les lleis catalanes aprovades aquí i segons els tractats internacionals -que Espanya ha signat- que ho permeten.\n30.06.2017 · 06:48\nSí, senyor: la realitat s’acaba imposant encara que no la vulguis veure. L’estruç menyspreador que és la senyora Sáez diu que prou problemes et dóna la vida perquè la Generalitat n’hi afegeixi (es veu que arran d’una conferència de premsa monopolitzada pel tema Catalunya). Ja es pot emprenyar perquè la facin parlar d’allò que no vol veure; resulta que el seu principal problema és Catalunya (o la Generalitat, si en vol dir així), i com més aviat ho reconegui i en parli més aviat acabaran els seus problemes.\n30.06.2017 · 07:35\nDeixem de (pre)ocupar-nos i començem a ocupar-nos de resoldre els dubtes i separar les dificultats.\nJo crec que la clau dels propers mesos serà la confiança. La confiança amb nosaltres mateixos. Per això la insistència de Madrid es en posar en dubte primer que farem el referendum, i després davant la realitat de que el farem, serà insistir en que no servirà de res. Tot això no es altre cosa que una gran campanya de guerra psicològica per fomentar la nostra desconfiança, augmentar els nostres dubtes i disparar les nostres pors. I molts catalans, com acostuma a passar amb persones que han patit maltractaments emocionals i/o físics , tenen dubtes: ho podem fer? Vols dir que ens deixaran? Mira que son molt forts? Ens enviaran els tancs o la policia….. Qualsevol règim repressiu com l’espanyol fonamenta el seu poder en la por. En fer-nos por, ahir llegia, altre cop, les tortures als companys detinguts per ordre del juez Garzon, i es veia la insistència a enfonsar- los psicològicament. Amb cops, molts cops, i altres maltractes físics, pero també amb amenaces tot pensat per doblegar psicològicament als companys, i espantar-nos a la resta.\nAixò fan tots els maltractadors: fomentar el dubte i la por, destruir la confiança i l’autoestima. Ja que el dubte i la por ens fan vulnerables i sovint ens condemna a la inacció i al bloqueig. Les enquestes mostren que el percentatge de Catalans que volem la independència es mes alt que no pas el dels que creuen que l’aconseguirem. Per això la seva insistència en repetir que no servirà de res, que no aconseguirem res, dia si dia també. Per això en qualsevol fòrum amb comentaris oberts apareix sempre l’infiltrat (fins i tot potser que sigui un policia?) que posa en dubte que ho aconseguim. Tot encaminat a fer- nos dubtar, a furgar en la por, i a augmentar la incertesa. Contra la por ens cal acció, afrontar i enfrontar- nos a allò que ens fa por per superar-ho, la recepta es fer fer i fer. Fer i no perdre mes temps pensant si podrem fer-ho o no, nomès sabrem segur que ho podrem fer quan ho haguem fet, i això val per a tot, per a la independència i per a la vida de cada dia. Per això cal anar-hi, anar-hi i anar-hi, tossudament alçats, tossudament valents (no es valent el que no te por, sinó aquell que ho fa malgrat la por). Un dels meus records mes emocionats de la mani del 2012 es una munió de gent gran dient hem perdut la por, ja no tenim por. Que alguns dels polítics independentistes tenen por i dubten? Que avancin, que actuin, en psicoteràpia la por es supera sobretot amb tècniques d’afrontament. Deixem de discutir sobre si farem la independència o de com la farem. Fem-la, cada dia, amb petits passos si cal, pero sense parar d’avançar.\nQuan ens movem els que dubten ens segueixen. Per exemple els comuns o alguns del PSC nomes vindran (encara que sigui arrossegant els peus) si no parem d’avançar. No perdem el temps discutint amb ells anem passant, que anem tard i ja vindran. Quan dubtem donem moltes voltes a com farem les coses, pero no les fem. Els que volen que dubtem i tinguem por ens matxaquen en que no podrem fer-ho. Deixem de discutir sobre el color de les urnes i si son de plàstic o cartró i fem-ho d’urna vegada. Pensant i discutint sobre com farem le coses mai no tindrem mes certeses nomès tindrem més dubtes. La confiança no depèn del resultat sinó de la creença de que ho puc fer i d’anar-ho fent. Som-hi doncs. Que aquest cop vencerem, l’estat espanyol ja no ens pot derrotar, pero nosaltres encara no hem guanyat, per guanyar cal continuar, sense aturar-nos fins la victòria.\n30.06.2017 · 09:01\nLa negació a tot i la inactivitat d’aquest home, ha exasperat Europa. Els seus continus fets antidemocràtics acaben amb la paciència fins i tot dels seus assessors, que no son precisament cap joia de la democràcia.\nVa, Sr. Rajoy. Li prego que faci unes quantes barrabassades més contra Catalunya, perquè veig ben clar que si continua així serà tot Europa que ens declararà independents d’espanya…Va, porfa!\n30.06.2017 · 09:36\nFa dies que rebem bones notícies de l’exterior, llàstima que aquí es facin errades i no s’expliqui prou bé l’estat de la qüestió, fet que provoca un cert desànim. Però crec que al capdavant de la nau hi ha bons capitans i pilots, jo estic esperançat que tot anirà bé, l’Estat espanyol mai ens fallarà!!\n30.06.2017 · 09:59\nEm perdo alguna cosa o… l’anul·lació dels judicis franquistes per part del parlament… no suposa de facto el trencament de l’ordre constitucional establert? Quan hom vagi a Madrid a reclamar els prejudicis de les sentències ara anulades, què prevaldrà? Em sembla que és quelcom més rellevant del que sembla.\n30.06.2017 · 10:08\nTemps abans de la frase que cita Vicent, Arendt deia: “La força de la veritat està sempre temporalment sotmesa al poder de la mentida organitzada”. Aquest determinisme del sotmetiment (temporal) de la veritat s’ha d’entendre en la lluita que portava contra les ideologies com a sistemes de conceptes tancats de respostes generals a situacions canviants i ho contraposava al fet de pensar, a la consciència individual, a la reflexió en soledat. Una lliçó per tanta gent que vé de la militància sectària blindada a la realitat.\n30.06.2017 · 12:58\nDavant l’allau d’elements positius per a la nostra causa d’alliberament nacional, valorats en els comentaris anteriors, jo proposo de sentir-nos i actuar no com independentistes sinò talment com independents, us asseguro que aquesta actitud que jo experimento m’allibera totalment de dubtes, pors i incerteses i em dona una força i gaudi total i cada vegada més noto que la gent em creu i s’apunta al carro dels vencedors i dels feliços. Es tan bonic i gratificant arribar al punt òptim d’enamorament del meu país i la meva gent que ja ni sento llàstima dels porucs i inadaptats aliens, vaja que he esperat aquesta hora i no penso perdre ni un minut a gaudir-ne, l’espectacle del nostre Parlament ahir afirmant la nostra sobirania és l’ultim regal que la nostra generació ha rebut dels nostres herois i màrtirs, i tanmateix com els agraeixo el seu honor vull jo mateix honorar-me i honorar-los amb la meva fermesa i alegria.\n01.07.2017 · 00:18\nJosep, jo també faig una proposta.\nUna vegada sapiguem més detalls del referèndum per boca del mateix President Puigdemont -el dimarts 4 de juilol està prevista la seva explicació- toca celebrar-ho. Si a l’agost hi ha una nova fita d’aquesta cursa d’obstacles, toca celebrar-ho. Finalment, i com que l’11-S serà un èxit , tocarà celebrar-ho. Com ? Bé, jo crec que seria molt pertinent que els dies posteriors a un esdeveniment dels que ens apropa a l’1/O, hi hagués un allau de compres de cava , de tal manera que s’esgotessin les existències. (Hem d’omplir el rebost i la nevera, per la nit de l’1/O).\nL’efecte mediàtic -i empresarial- serà brutal.\nDes del dimecres 5 de juliol fins al dissabte posterior, tots a comprar cava de les nostres empreses.\nDes del 12 / S fins al dissabte posterior, tothom a comprar cava.\nI si hi ha algun esdeveniment rellevant entre les dues dates, que suposa un èxit per al sobiranisme, tothom a comprar cava.\nRessò mediàtic, i beneficis per a les nostres empreses.\nLLEGIU ELS 17 COMENTARIS DELS SUBSCRIPTORS\n26.06.2022 · 19:02


Imar obre un nou Punt de Servei d'Endesa a Roses - Empordà\nImar obre un nou Punt de Servei d'Endesa a Roses\nTé molta experiència en subministrament d'electricitat i gas\n22·02·21 | 18:26\nImar Instal·lacions ha obert oficina a Roses. EDUARD MARTÍ\nRoses i la seva àrea d'influència compten amb un nou Punt d'Atenció d'Endesa des de l'1 de febrer. Imar Instal·lacions i Manteniments Arbúcies ha obert les portes per posar a disposició dels usuaris una oficina d'atenció personal, des d'on es poden realitzar tots els tràmits relacionats amb subministraments d'electricitat i gas, modificació de contractes existents i comercialització dels productes oferts per la companyia Endesa.\nL'empresa, que acumula una llarga trajectòria i experiència a Blanes i Arbúcies, està situada al carrer Arquitecte Gaudí, 22, cantonada amb Cap Norfeu de Roses. Des d'allà ofereixen servei presencial, amb cita prèvia i ara també per videoconferència.\nPunt de servei Endesa a Roses\nEl nou Punt de Servei d'Endesa a Roses posa a disposició dels seus clients solucions relacionades amb el subministrament de llum i gas, i també d'instal·lacions. Des de l'oficina, tramiten altes i baixes i modificacions dels contractes, però també la contractació de provisionals d'obres, elaboren estudis energètics ajustats a les necessitats dels clients particulars i professionals i, fins i tot, tramiten el finançament d'operacions sense interessos a través d'Endesa.\nImar Instal·lacions i Manteniments també té experiència en projectes d'energia fotovoltaica. El seu equip de professionals elabora estudis de viabilitat de la inversió, dissenya el projecte tècnic, dirigeix l'obra i fa les gestions administratives necessàries així com les tramitacions amb la companyia distribuïdora en instal·lacions amb connexió a la xarxa. En cas d'equipaments aïllats, sempre busca la millor solució cost-benefici en funció a la ubicació i tipus d'instal·lació.\nEl nou Punt de Servei d'Endesa a Roses, a més, posa en marxa punts de recàrrega per a vehicles elèctrics i disposa d'una àmplia oferta en aire condicionat, calefacció i calderes per a tota classe de client. A més, també s'encarreguen del manteniment d'instal·lacions elèctriques i de gas.\nImar Instal·lacions i Serveis Arbúcies\nAdreça: carrer Arquitecte Gaudí, 22. Roses\nTelèfon: 972 090 164


opi bou recuperarem\n"Hi ha una burocràcia feixuga que limita el creixement econòmic de Barcelona i esgota la paciència"\nJa fa més de 6 anys que Barcelona està immersa en un estat de decadència lenta, però constant que compromet el futur de la nostra ciutat i de tots els seus veïns. Recordo quan fa uns anys Barcelona era la ciutat on tothom s’emmirallava, una ciutat amb un potencial econòmic espectacular i uns índexs de neteja i seguretat molt acceptables. Aquella Barcelona post Jocs Olímpics que creixia, donava feina i era un pol d’atracció per empreses, inversors i grans esdeveniments culturals, socials o esportius. Era el que sempre hem dit, la Marca Barcelona, una marca que desgraciadament s’ha devaluat en els darrers anys.\nBarcelona ha patit la inestabilitat del procés independentista i també de les nefastes polítiques de l’alcaldessa Ada Colau, una espècie de doble procés que ha dinamitat el creixement i la convivència. La realitat és que tenim una ciutat més pobra, amb menys oportunitats, amb menys inversió i on un dels pocs que s’ha enriquit ha estat precisament l’Ajuntament, amb una pujada d’impostos intolerable que situa Barcelona en el primer lloc del rànquing en pressió fiscal local. Com el govern municipal es pot enorgullir de tenir el pressupost més alt de la història si per aconseguir-lo han buidat la butxaca dels barcelonins? I a tot plegat s’hi ha de sumar l’infern fiscal de Catalunya, amb 15 impostos propis. Després ens posem les mans al cap o ens queixem quan les empreses marxen a Madrid, però potser caldrien menys lamentacions i més solucions per evitar aquesta fugida.\nAl cap i a la fi del que es tracta és que la política no espatlli ni enfonsi els somnis dels barcelonins. L’administració ha de posar en valor l’esforç i la constància de molta gent que cada dia amb la seva suor fa créixer aquesta ciutat. I no només ho ha de fer amb una rebaixa d’impostos, sinó també amb una cosa molt simple: facilitar les coses. Ho he viscut en persona: he trigat tres i quatre mesos en poder obrir una botiga en qualsevol punt de la ciutat. Hi ha una burocràcia feixuga que limita el creixement econòmic de Barcelona i esgota la paciència de petits empresaris o autònoms que volen emprendre i donar feina. Perquè sense economia no hi ha llibertat i aquesta era també la grandesa que tenia Barcelona.\nLa decadència de Barcelona també s’explica per les dades d’inseguretat, àmpliament conegudes. Aquest ha estat el setè baròmetre consecutiu on la inseguretat és la primera preocupació dels nostres veïns i veïnes. La veritat és que des de l’inici de mandat no parem de proposar mesures per aturar aquest gran problema: més agents, més recursos, les Tàser, pla local de seguretat, mapa delictiu de la ciutat i un llarg etcètera de propostes per frenar aquesta angoixa per molts veïns. La seguretat no és ni de dretes ni d’esquerres, tothom vol viure en una ciutat segura, i malauradament Barcelona no és tan segura com voldríem.\nI també cal autocrítica: a Barcelona, deixem les banderes a un costat. Tots. A Barcelona no li calen més lluites. La ciutat demana responsabilitat per frenar la brutícia als carrers, frenar els robatoris, dotar de recursos a les persones que ho necessiten, aturar la degradació dels voltants de l’estació de Sants, o de Torre Baró, o del Raval, o la Barceloneta; atraure talent, inversió i tornar al creixement econòmic, i també frenar les okupacions. Recordo el dia que vaig anar personalment a veure uns baixos ocupats al carrer Pau Alsina, a Gràcia. La propietària, una dona gran, només tenia aquell local com a ingrés mensual i la resposta de l’Ajuntament era el silenci. Parlant amb els okupes, a sobre, et diuen que l’Ajuntament els recomana seguir ocupant fins que no hi hagi una solució habitacional. Hem perdut el sentit de l’exercici públic quan tenen més drets els okupes i les màfies, que una propietària que amb la suor de tota una vida ha comprat un local per poder tenir un ingrés mensual. I amb això també vull dir que cal més habitatge públic (més del poc que està fent Colau) per col·locar totes aquelles famílies que, per les circumstàncies que siguin, no poden pagar el lloguer. Segurament amb més habitatge públic hauríem evitat tragèdies com la de fa unes setmanes a un local okupat a la Plaça Tetuan. Barcelona mereix més, els barcelonins necessiten més. Hem de mirar al futur i aconseguir entre tots una ciutat més humana, i tant humà és ajudar a una família que no pot pagar el lloguer, com desallotjar de forma immediata un habitatge okupat per retornar-lo al seu propietari, perquè sense propietat privada no hi ha ni llibertat ni democràcia.\nPer tot plegat és una emergència de ciutat que Ada Colau no continuï ni una legislatura més com a alcaldessa. Barcelona ja no aguanta ni un any més aquestes polítiques: inseguretat, brutícia, mobilitat nefasta, falta de perspectives econòmiques i una política d’habitatge que fomenta les okupacions. I ho canviarem entre tots, tots hem de fer un pas endavant, la restauradora que li han reduït la terrassa, l’autònom que no ha vist ni un euro d’ajudes, el petit propietari que li han okupat el pis o la taxista a qui cada dia li és més difícil transitar per la ciutat per la desastrosa política de mobilitat. Perquè Barcelona la fa la seva gent i no els seus polítics. Recuperarem Barcelona i ho farem amb tothom, des de l’esforç i el servei públic, des de l’empatia i la responsabilitat.\nJosep Bou és regidor del PP a l’Ajuntament de Barcelona\nJoan Gibert Gener 08, 2022 | 14:10\nEstic d'acord amb bona part del diagnòstic el Sr. Bou, però el que tinc claríssim és que cap solució mai no vindrà de la mà d'un partit ranci i anticatalà com el PP.


PROGRAMA SINGULARS – JOVE, VIU UNA EXPERIÈNCIA SINGULAR!\nInici Formació i inserció Programes de Formació i Inserció Continguts PROGRAMA SINGULARS – JOVE, VIU UNA EXPERIÈNCIA SINGULAR!\nPrograma singulars - jove, viu una experiència singular!\nJOVE, VIU UNA EXPERIÈNCIA SINGULAR!\nPrograma integral per al foment de l'ocupabilitat basat en una formació a mida de 230 hores en l'àmbit de la restauració i el turisme i un itinerari d'orientació laboral i acompanyament a la inserció personalitzat i adaptat.\n100 hores de formació en restauració.\n50 hores d'atenció al client en l'àmbit de la restauració.\n50 hores en l'àmbit de la informació turística local.\n30 hores de xarxes socials aplicades a la restauració i turisme.\nTant la formació a mida que s'ofereix com l'itinerari d'orientació laboral i acompanyament a la inserció, estan pensats per adaptar-se a les necessitats i interessos de cada jove.\nS'utilitzarà una metodologia dinàmica i vivencial, amb un enfocament eminentment pràctic i amb la possibilitat de fer pràctiques a empreses del sector.\nAmb una discapacitat reconeguda (Certificat de Discapacitat).\nInscrits al SOC com a demandants d'ocupació (DONO).


Brechin/Breichinn Hotels - PREUS AMB ELS DESCOMPTES MÉS GRANS a tots els hotels a Brechin/Breichinn\nVery clean, tastefully decorated. Excellent breakfast. Lots of extras to make you feel at home, toiletries provided in shower room, good selection o\nSi el que està buscant és per un hotel ben situat a Brechin/Breichinn, no busqui més enllà de Northe\nSi el que està buscant és per un hotel ben situat a Brechin/Breichinn, no busqui més enllà de Northern Hotel. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Northern Hotel és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix instal.lacions per a minusvàl.lids, instal·lacions per a reunions i banquets , habitació familiar, lloguer de cotxes, restaurant. Gaudiu de les comoditats d'alta gama com ara calefacció, servei de despertador, escriptori, telèfon, aparell de televisió per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Northern Hotel és una elecció inteligents per a viatgers a Brechin/Breichinn, i ofereix una estada relaxant i sense molèsties.\nOf all the hotels to choose from in the area this would always be my first choice.\nSi el que està buscant és per un hotel ben situat a Brechin/Breichinn, no busqui més enllà de Gramar\nSi el que està buscant és per un hotel ben situat a Brechin/Breichinn, no busqui més enllà de Gramarcy House. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Gramarcy House és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de magatzem d'equipatge, habitació familiar, premsa, servei de bugaderia, àrea de fumadors. Gaudiu de les comoditats d'alta gama com ara calefacció, escriptori, despertador, aparell de televisió LCD/pantalla de plasma, reproductor de DVD/CD per tal de relaxar-vos després d'un cansat dia. Camp de golf (a 3 km), pesca, jardí de l'hotel, són llocs ideals per a relaxar-se després d'un llarg dia. Sigui quina sigui la seva raó per visitar Brechin/Breichinn, el Gramarcy House és el lloc perfecte per una estimulant i emocionant escapada.\nThe owner was very friendly and couldn't have been more helpful, and the breakfast was excellent\nImpressions dels viatgers sobre Brechin/Breichinn\nDescobreixi els barris de Brechin/Breichinn\nTrobar els preus més barats en els millors hotels a Brechin/Breichinn, Regne Unit és fàcil amb Agoda.com. Tant si viatja per negocis o per oci, Brechin/Breichinn és una ciutat molt agradable de visitar amb més de 2 hotels per triar. Moltes àrees, cada una amb una atmòsfera distinta, esperen ser descobertes a la ciutat. Brechin/Breichinn té moltes atraccions per explorar amb un passat fascinant, un present intrigant i un emocionant futur. Hi ha tantes coses per fer, potser vol quedar-se una altra setmana o més per tal d'experienciar-ho tot. Pot confiar en Agoda.com per ajudar-lo a trobar les millors ofertes als hotels de Brechin/Breichinn.\nQuè fer a Brechin/Breichinn\nTrobar més allotjaments a Brechin/Breichinn\nHotels Brechin/Breichinn populars


La pastisseria l'Englantina de Manresa tanca portes després de 98 anys - Regió7 :: El Diari de la Catalunya Central\nLa pastisseria l'Englantina de Manresa tanca portes després de 98 anys\nLa baixada de vendes i la jubilació del propietari han comportat el final de l'establiment\nroger junyentmanresa 22.08.2014 | 07:55\nLa façana de l´establiment, tancat, ahir roger junyent\nLa pastisseria l'Englantina-Casa Marsinyach de Manresa ha tancat portes definitivament després de 98 anys d'història, fet que el convertia en un dels establiments més antics que encara estaven en actiu a la ciutat. Margarita Marsinyach, que juntament amb el seu pare estava al capdavant del negoci familiar, ha confirmat a Regió7 el tancament definitiu de la botiga. Marsinyach explica que per motius de salut, el seu pare, Pere Marsinyach, es va haver de jubilar i retirar del negoci. Davant d'aquesta situació que ja en dificultava la continuïtat, juntament amb el "descens de vendes que arrosseguem des de fa anys per culpa de la crisi, hem decidit tancar l'establiment", diu Marsinyach.\nL'emblemàtica pastisseria, ubicada al número 1 del carrer del Born, a tocar de la Plana de l'Om, va obrir portes l'any 1916 i s'havia convertit en un dels clàssics del comerç manresà. Va obrir per iniciativa de Josep Marsinyach, avi i besavi del Pere i la Margarita, respectivament. Josep Marsinyach s'havia format com a pastisser fent d'aprenent en una altra pastisseria del centre la capital del Bages, a Cal Ribera, ara tancada i que estava situada al carrer de Sant Miquel.


Suposo que és el meu afany transcendent de buscar sentit a cada cosa, però dues de les trobades que vaig mantenir ahir em van quedar enllaçades en el meu cap -ara que estem en el temps dels links- per la reflexió sobre la sonoritat dels restaurants.\nM'explico. Al matí, en Pau Manté del Clap ens va convocar a J.A. de El Tot i a mi per explicar-nos el projecte de la Casa de la Música Popular que s'estrenarà amb tota probabilitat el febrer o març que ve. I al final de tot, no sé perquè, el tiu es va començar a queixar que molts dels locals de restauració i d'altres tipus tenen en compte l'estètica, la il·luminació... però en canvi no pensen a l'hora de dissenyar-se amb els aspectes sonors. Es referia al nou centre cívic de Rocafonda, per exemple, que es veu que és un desastre en aquest sentit.\nDoncs bé, al vespre, quan ens vam trobar amb J.C. per anar a sopar, abans que res com és obvi vam pensar: "bé, doncs on anem?". Jo li vaig dir que l'únic restaurant del centre de Mataró que tenia comprovat que si pot parlar amb tranquil·litat és El Cau Grillat, a la Baixada de les Escaletes (a més, si vas a les taules del fons de dalt i és de dia veus tota la muralla i pel finestral t'entra un sol collonut). Doncs bé, ahir resulta que aquest restaurant estava xapat, total que vam acabar al que hi ha davant El Graó i que ara no recordo com es diu: El fanalet? si, em sembla que si. Doncs aquest restaurant, comprovat, no és recomanable per sopar i tenir-hi una conversa. Quan vam arribar hi havia poca gent i estàvem bé, però al cap d'una estona era impossible parlar sense cridar. Doncs això no pot ser. A partir d'ara, en la mesura de les possibilitats, aniré a restaurants on es pugui parlar de gust. Entre tots els bloggaires mataronins podríem fer una llista dels llocs recomanats en aquest sentit.\nP.D.: em recordo d'haver llegit no sé on (Dialogal?) que a Holanda hi ha vagons del tren que estan reservats al silenci. Fort, no? Doncs als restaurants de casa nostra podrien posar uns espais que fossin de "conversa tranquil·la", per exemple.\nA Holanda no ho sé, a Dinamarca t'ho asseguro: quan hi vam anar amb els de la classe a la primavera, a vegades els únics vagons que trobàvem buits eren els de silenci i ens costava Déu i ajuda respectar les normes...\nUna cançó del Último de la fila diu això: "Si lo que vas a decir no es más bello que el silencio, no lo vayas a decir".\nXavier Cugat ha dit…\nJoan, estic d'acord amb tu. Hi han restaurant on al cap d'una estona et donés compte que estás cridant i que hi ha un soroll infernal.\nLa persona que tens devant no t'entén,... Ara ho dic de conya, però proposo que els restaurant cobreixin de material absovent acustic les pareds (tipus suro). Jo per la meva part t'haig de dir que el Caminetto (la sala gran, es clar) em sembla força adequat.


Ni rastre del segon possible rebrot a Sant Camil - L'Eco de Sitges\nNi rastre del segon possible rebrot a Sant Camil\nL’Hospital Sant Camil està a punt de superar amb èxit una altra etapa en la seva lluita contra el coronavirus. Aquesta nova situació compromesa ha anat vinculada a un segon possible rebrot (en aquest cas, el relacionat amb les sortides familiars per franges) que, per sort, ha acabat de nou en un no-res. De fet,no només no hi ha hagut cap tendència a l’alça, sinó que el nombre d’ingressats s’ha reduït fins a mínims que no es donaven des de mitjans de març, just abans de la declaració de l’estat d’alarma.\nLa situació de les diferents àrees mèdiques i el calendari de restabliment dels diferents serveis, a l’edició en paper de L’Eco d’aquesta setmana, que també es pot adquirir de manera íntegra a través de la plataforma digital iQuiosc. Tots els lectors que ara es facin subscriptors també podran rebre’l, si així ho volen, al seu domicili.\nEls ajuntaments de Sitges i Ribes ja han lliurat 15.000 mascaretes\n“El desenllaç és una llàstima, però l’hem d’assumir”\nToni Muñoz 17/05/2020


Notícies | Faros HSJBCN\nDurant les últimes dècades s'han produït nombrosos avanços en medicina que han permès millorar la qualitat i l'esperança de vida, també de la població en edat pediàtrica. En aquest sentit, la innovació en salut s'ha convertit en una necessitat per a respondre als reptes de la medicina actual.\nLlegeix més sobre i4KIDS, el Hub d'innovació pediàtrica que impulsa projectes per a la salut i el benestar infantil\nEt convidem a participar a la nostra propera xerrada online, a càrreg del cordinador de l'Unitat de Trastorns de Conducta Alimentaria, Eduard Serrano, de l'Área de Salud Mental de l'Hospital Sant Joan de Déu Barcelona. Que ens donarà les claus i respondrà tots els dubtes sobre el TCA el proper dijous 30 de juny a les 18,00 h.\nLlegeix més sobre XERRADA ONLINE - Quan la relació amb el menjar canvia: Trastorns de la conducta alimentària en l'adolescència\nLlegeix més sobre ENQUESTA - Ajuda'ns a millorar! Dona'ns la teva opinió sobre FAROS Sant Joan de Déu\nEts mare, pare o treballes amb joves d'entre 12 i 18 anys? Busquem a joves d'aquesta franja d'edat per a que ens donin la seva opinió sobre els seus hàbits de joc i què coneixen sobre malalties infeccioses i pandèmies a través d'aquesta enquesta creada pel projecte Science4Pandemics.\nLlegeix més sobre Què saben els joves sobre pandèmies i malalties infeccioses? Ajuda'ns a crear un joc digital sobre pandèmies!


L’Ajuntament ha tret a concurs la licitació del servei de retirada, trasllat, i custòdia dels animals de l'Associació Protectora d'Animals i Plantes del Garraf | Ràdio Cubelles\nL’Ajuntament ha tret a concurs la licitació del servei de retirada, trasllat, i custòdia dels animals de l'Associació Protectora d'Animals i Plantes del Garraf\nLes empreses interessades poden presentar les seves ofertes fins l’11 de juny amb un pressupost aproximat de poc més de 60.000 euros.\nL’Ajuntament ha tret a concurs, aquesta setmana passada, la licitació del servei de retirada, trasllat, i custòdia dels animals presents a les instal·lacions de l'Associació Protectora d'Animals i Plantes del Garraf. Les empreses interessades poden presentar les seves ofertes fins l’11 de juny amb un pressupost aproximat de poc més de 60.000 euros. Un cost que serà assumit subsidiàriament per l’Ajuntament. Prèviament, el consistori va declinar les al·legacions que els propietaris de la instal·lació havien presentat contra els requeriments de compliment d’una sentència judicial.\nL’objecte del contracte que ara surt en licitació és trobar una empresa que retiri i traslladi els animals a un altre centre que sí que tingui permís per aquesta activitat i on es garanteixi l’estada, l’alimentació i la cura dels gossos. En les prescripcions tècniques es posa èmfasi en l’atenció veterinària, el benestar animal i en promoure’n l’adopció.\nAmb la licitació de la retirada i la custòdia dels animals, el govern continua el procés administratiu per donar compliment a una sentència judicial que va concloure que el tipus d’activitat que desenvolupa l'Associació Protectora d'Animals i Plantes del Garraf no està permesa en la seva ubicació actual.


【Masso】 | Trekkinn\nUtensilis cuina (1)\nTendes de campanya (1)\nVeure-ho tot ( Masso )\nMasso a trekkinn - la millor selecció de productes al millor preu. Mai havia set tant fàcil navegar i comprar per internet articles de muntanya. I el millor de tot és que et portem el material de muntanya que necessitis directament a la porta de casa. La majoria de productes Masso s’envien ràpidament, 24 hores després d’haver fet la compra a trekkinn. Com a distribuïdor autoritzat de Masso tenim un ampli coneixement de tots els productes i últimes tecnologies. Podem assessorar-te amb els millors consells per utilitzar i cuidar el material Masso de la millor manera. Sempre que ho necessitis rebràs el millor servei del nostre equip d’esportistes experts. Creiem que una part important per a la satisfacció del client és garantir que la compra es fa en un entorn 100% segur i confidencial. Volem que estiguis 100% satisfet amb la teva compra a trekkinn, però si per algun motiu això no passés, tens 30 dies per fer la devolució de la compra. Si tens una pregunta o necessites que t’assessorem, no dubtis a contactar amb el nostre equip d’atenció al client de trekkinn. Estarem encantats en donar resposta a totes les teves preguntes i a ajudar-te en tot el que necessitis!


L'anàlisi d'Antoni Bassas: 'El ministre i els informes de la Guàrdia Civil que ara sí que són motiu de cessament' (Antoni Bassas)\nSi el govern s’enfronta a l’Estat, guanya l’Estat, perquè com em va dir no fa gaire un diputat del Congrés membre de la comissió d’interior, a Espanya la cúpula de la Policia Nacional i de la Guàrdia Civil treuen i posen ministres de l’Interior\n3 min. 27/05/2020 12:29\nLa Guàrdia Civil va manipular la declaració d’un testimoni per inculpar el govern espanyol per haver permès la manifestació del 8-M, segons informa Eldiario.es.\nEn l’informe que el cos armat va enviar a la jutge hi ha dates equivocades.\nÉs inevitable pensar que dins la Guàrdia Civil hi ha un zel especial contra el govern de Sánchez i Iglesias perquè son socialcomunistes, republicans, bolivarians. I feministes, antitaurins, vegans i no van a les processons de Setmana Santa a cantar l’himne de la Legió.\nÉs evident que hi ha un correlat entre posar el govern contra les cordes i el discurs que el PP, Ciutadans i Vox van estar repetint al Congrés durant la investidura de Sánchez: que l’actual govern espanyol és il·legítim i traïdor (això ho deia Abascal), o que té el suport dels terroristes i els colpistes (això ho deia, també literalment, Casado). Li deien a Sánchez que conformava “el govern més radical de la història”.\nAquests discursos inflamen jutges i policies que creuen que encara viuen (i potser no s’equivoquen) a les ordres del rei del 3 d’octubre i el seu “ a por ellos”. Tot allò els va envalentir. I ara tenen enfilat Sánchez.\nPer cert, galdós paper el que ha fet aquest matí Miquel Iceta. El primer secretari del PSC ha dit que els independentistes catalans són "molt hostils" amb De los Cobos pel seu paper a l'1-O i, en canvi, per a ell "mereix un respecte", i conclou que "no es pot posar en qüestió tota la seva trajectòria".\nHo he hagut d'escoltar i de llegir dues vegades. Com que no es pot posar en qüestió? Sí, posem en qüestió tota la trajectòria d’un uniformat que va ser processat per tortures al País Basc. I que és públic i notori que va declarar davant el jutge a partir d’informes exagerats, que va mentir sobre la violència de l’1 d’Octubre i que ha anat a enfonsar el major Trapero des del primer minut. Els que qüestionen la trajectòria del coronel no són independentistes hostils sinó demòcrates.\nI repeteixo que hi ha alguna cosa poc presentable en el fet que el ministre cessi l’uniformat perquè no li agrada que investigui un càrrec polític que depèn del ministre.\nPerò ara el PSOE està patint el mateix que va tolerar, blindar i aplaudir contra l’independentisme català: informes falsos, aparença de legalitat, connivència entre jutges i policies. A vostès els estranya que hi hagi un testimoni falsejat en un informe de la Guàrdia Civil. Ho lamento, però a Catalunya, a molta gent, no ens estranya.\n"Una cosa és fer informes falsos dels nois d’Altasasu o dels Jordis, i una altra atacar el govern. Però compte, si el govern s’enfronta a l’Estat, guanya l’Estat"\nNo sé si això anirà a més, perquè el PSOE és un partit d’estat, i hi ha molta gent amb incentius per frenar aquesta escalada. Vull dir que una cosa és fer informes falsos dels nois d’Altasasu o dels Jordis, i una altra atacar el govern. Però compte, si el govern s’enfronta a l’Estat, guanya l’Estat, perquè com em va dir no fa gaire un diputat del Congrés membre de la comissió d’interior, a Espanya la cúpula de la Policia Nacional i de la Guàrdia Civil treuen i posen ministres de l’Interior.